אווטאר - דמויות

אווטאר: כשף האוויר האחרון (באנגלית: Avatar: The Last Airbender) היא סדרת אנימציה, ששודרה בניקלודיאון בין 2005 ל-2008. הסדרה מתרחשת בעולם בעל תרבות המזרח הרחוק שבו חלק מהאנשים מסוגלים לשלוט טלקינטית על ארבעת היסודות באמצעות תנועות של אמנויות לחימה. העלילה עוקבת אחר הרפתקאותיו של אווטאר אנג וחבריו, אשר מנסים להציל את העולם ולעצור את המלחמה עם אומת האש. להלן רשימה של רוב הדמויות בסדרה.

צוות אוואטר
 אָנג (Aang)  (זאק טיילר אייזן/תובל שפיר) - הוא הגיבור הראשי של הסדרה והאווטאר באותה עת. אנג נולד במקדש האוויר הדרומי, שם גדל יחד עם שאר ילדי הנוודים. הנזירים הודיעו לו על זהותו כאווטאר בגיל 12, מוקדם בהרבה מהגיל הסטנדרטי של 16, מחשש ממלחמה העומדת לפרוץ. אחרי שנודע לו שעומדים לשלוח אותו למקדש האוויר המזרחי לצורכי אימונים, אנג ברח מביתו על גבי הביזון המעופף שלו, אַפָּה. בעת סופה קשה, השניים התרסקו אל תוך האוקיינוס ואנג נכנס למצב האווטאר ונותר קפוא בלב הים. 100 שנים אחר כך, קטרה וסוקה הוציאו אותו ואת אפה מהקיפאון. אירועי הסדרה עוקבים אחרי מסעותיו של אנג ברחבי העולם, תוך שהוא לומד לשלוט בכשפות מים, אדמה ואש, לפי סדר היסודות. אנג הוא נער רגיש, אופטימי, בעל תושייה, רודף שלום וצדק ונעזר באלימות אך ורק כהגנה עצמית (כחלק מפילוסופיית נוודי האוויר שאיתם גדל). אנג מאוהב בקטרה ומנסה לכבוש את לבה בדרכים שונות ואינו מהסס לקבל השראה מאחרים. הוא לא רצה להיות האווטאר ולכן יש לו רגשות אשם מהעבר על כך שנטש את חבריו והעולם בכלל, כשהיו זקוקים לו ביותר, ונתן למלחמת 100 השנים להתממש. אך בהמשך, אנג לומד ומתבגר, ומאמץ את האחריות הרבה שמוטלת עליו. בסוף הסדרה, אנג ניצב בהתלבטות קשה מכיוון שהוא לא רוצה להרוג את שליט האש, שכן לימדו אותו שכל החיים מקודשים (מסיבה זו הוא גם צמחוני), ובזכות צב אריה לומד כשפות אנרגיה שבעזרתה מביס את אוזאי מבלי לקחת ממנו את חייו. לאחר סיום מלחמת מאה השנים, אנג וקטרה מתוודים על אהבתם ונהפכים לזוג.

 קָטַרַה (Katara)  (מיי ויטמן/ספיר דרמון) - היא כשפית מים עוצמתית בת 14 משבט המים הדרומי. אחותו הקטנה של סוקה, קטרה גדלה בכפר דמוי-אינואיטי בקוטב הדרומי. בפלישה האחרונה של אומת האש למקום, אִמהּ של קטרה נרצחה, אירוע טראומתי שעליו מדברת רבות לאורך הסדרה. יחד עם אחיה הבוגר סוקה, הם מלווים את אנג לאורך מסעו ברחבי העולם. בסוף העונה הראשונה קטרה שלטה בכשפות מים ולכן לימדה את אנג במהלך העונה השנייה במקביל ללימודי כשפות האדמה שלו. קטרה מרבה לדבר על חשיבות התקווה ומגלה אמפתיה פעמים רבות, בין היתר כאשר מתעקשת להציל אנשים בודדים וכפרים שלמים במשך המסע. קטרה גם יודעת להשתמש בכשפות דם, שליטה במים בתוך גופו של בעל חיים אחר דרך מערכת הדם שלו, בירח המלא. החל מסוף הסדרה ולקראת סדרת ההמשך קטרה הפכה לבת זוגו של אנג.

 סוֹקָה/Sokka (ג'ק דה־סנה/אסף אבידן עונה 1 / לירז רוסו עונות 2–3) - הוא לוחם בן 15 משבט המים הדרומי ואחיה הגדול של קטרה. בתור לוחם ללא יכולת כשפות, סוקה משתמש בבומרנג, אלת מתכת, ומאוחר יותר גם בחרב העשויה ממתכות של מטאוריט. לסוקה יש יכולות רבות, ביניהן הנדסה ושירה. הוא הומוריסטי לעיתים קרובות ומהווה האתנחתא הקומית של הסדרה, ובאותו זמן גם "המוח" של החבורה. יחד עם אחותו הצעירה קטרה, הם מלווים את אנג לאורך מסעו ברחבי העולם. סוקה התאהב בנסיכה יואה של שבט המים הצפוני בסוף העונה הראשונה אבל לאחר שזו הופכת לירח הוא מתאהב בסוקי, מנהיגת לוחמות הקיושי והשניים נהפכים לזוג.

 טוֹף בֵּיְיפוֹנְג (Toph Beifong)  (ג'סי פלאוור/ליאנה עיון) (עונה 2–3) - היא כשפית אדמה עיוורת ועוצמתית בת 12 ממשפחה עשירה. בילדותה ברחה למערה שם היא פגשה בחיות המיתולוגיות המכונות "חפרפרות-גירית" (Badgermole) ענקיות ועיוורות אשר לימדו אותה כשפות אדמה. למרות היותה עיוורת, טוף היא כשפית אדמה מוכשרת והיא מסוגלת לראות בעזרת רעידות שהיא מרגישה באדמה דרך רגליה, מה שמאפשר לה לראות דברים רבים שבני אדם רגילים לא רואים. במהדורה הביתית נכתב שהיא אפילו מסוגלת להרגיש את האדמה גם כשאינה מחוברת לקרקע. לקראת סוף העונה השנייה היא פיתחה את כשפות המתכת מה שגורם לה להיחשב ככשפית האדמה הגדולה בהיסטוריה. טוף רואה את עצמה כעצמאית לגמרי, ויש לה קושי לקבל עזרה מאחרים. היא סרקסטית, ישירה, עקשנית, לפעמים גם מרדנית, ובמידת מה חצופה.

 צוּקוֹ (Zuko) (דנטה באסקו/עפר שכטר עונה 1 / לירון לב עונות 2–3) - הוא הנסיך בן ה־16 של אומת האש, יורש העצר לשלטון. את ילדותו העביר יחד עם אחותו המניפולטיבית אזולה, אמו התומכת אורסה ואביו הרשע אוזאי. כאשר אירו דודו חזר מבה סינג סה, התגלה שאביו של צוקו מנסה להיות שליט האש במקום אירו. בערב של אותו יום מתנהלת שיחה חריפה בין אביו אוזאי לסבו אזולון. לאורך כל השיחה אזולה האזינה, אך צוקו העדיף לברוח. אחר כך אזולה המשיכה להציק ולפגוע בצוקו כמו תמיד. כאשר צוקו מתעורר, הוא מגלה כי אימו נעלמה וסבו נפטר באותו יום ולא ברור לו מה באמת קרה, והעובדה שאמו עזבה אותו נצרבה לו בזיכרון כטראומה. הסדרה נסגרת בעובדה שהוא שואל את אביו איפה בדיוק נמצאת אמו. לא נמסר בסדרה איפה היא נמצאת ומה בדיוק קרה באותו לילה, אך בקומיקס "החיפוש" מסופר על כל המתרחש. שעוד היה יורש העצר בגיל 13, צוקו העליב גנרל זקן של אומת האש והועמד לאגני-קאי, דו-קרב של כשפי אש, מבלי לדעת שיילחם באביו. לאחר שגילה זאת, במקום להילחם הוא כרע ברך והתחנן בפניו לא לפגוע בו, מאחר שלא רצה להילחם באביו. אוזאי לקח זאת כהפגנת חולשה וצילק את צוקו בעינו השמאלית, גירש אותו מאומת אש ואמר לו שיוכל לחזור רק אם הוא יתפוס את האווטאר. צוקו יצא למסעו יחד עם אירו, דודו ואחיו הגדול של אוזאי. בעונה השנייה, אזולה מכריזה על צוקו ואירו כמבוקשים של אומת האש, מה שמכריח את שניהם לחיות כנמלטים, לטייל ברחבי ממלכת האדמה וכמעט לגווע מרעב. מאוחר יותר, השניים מצליחים להיכנס לבה־סינג־סה כפליטים ולעבוד בחנות תה. לאורך כל התקופה הקשה הזו, אירו מנסה כמיטב יכולתו להסיב את צוקו לטוב וללמד אותו שיעורי חיים. ברגע המכריע, בו האווטאר קרוב והוא ניצב בפני ההתלבטות, הוא בוחר להצטרף לאזולה ועוזר לה להביס את האווטאר ולהשתלט על בה־סינג־סה. בתחילת העונה השלישית, צוקו מתקבל חזרה לביתו וחי כנסיך אומת האש, עם כל ההערכה והאהבה שתמיד חשב שרצה. באותו הזמן, הוא מבקר את אירו, שהוכנס לכלא אומת האש על הבגידה שלו. בתקופה הזו, הוא מבין שהחיים האלה הם מה שאביו דרש ממנו, ולא מה שהוא רוצה בעצמו. ביום הפלישה הוא מתעמת עם אביו ובורח, שם הוא גם מגלה באופן מעורפל מה קרה לאמו ומגלה כי למעשה היא לא מתה או ברחה, אלא גורשה מאומת האש בשל סיבות לא ברורות. אחר כך צוקו מצטרף לאווטאר ומתחיל ללמד אותו כשפות אש. ביחד עם אנג הוא קיבל תואר של כשף אש רב עוצמה כשהשניים למדו אצל שני הדרקונים האחרונים שנותרו. בסוף הסדרה הוא כמעט והפסיד לאזולה באגני קאי בגלל שהיא תקפה את קטרה במקום את צוקו וכדי שקטרה לא תיפגע הוא רץ לפניה וניפגע בעצמו מן המתקפה, אך קטרה התערבה ועזרה לו, בסופו של דבר הם ניצחו ביחד. לאחר מכן הוא הוכתר כשליט האש החדש, ובכך מסיים את המלחמה. מיד אחר כך, צוקו חוזר לאביו שיושב כעת מאחורי סורג ובריח ושואל אותו איפה אמו נמצאת. צוקו עובר את השינוי המשמעותי ביותר בסדרה, מדמות הנבל הראשי בעונה הראשונה לחבר טוב של אנג. לכן, דמות הפרוטגוניסט מתחלקת בין אנג לצוקו ואפשר לראות קווי דמיון בניהם לאורך כל הסדרה.

 סוּקִי (Suki) (ג'ני קוואן/שרון שחל) - היא מנהיגת לוחמות הקיושי ובת זוגו של סוקה. אף על פי שהיא הופיעה רק בפרק אחד בעונה הראשונה, היא הפכה לפופולרית ואף קודמה למעמד דמות ראשית בסוף העונה השלישית.

אומת האש

שליטי האש 

שליט האש אוֹזַאי (Fire Lord Ozai) (מארק המיל/עמי מנדלמן) - הוא אביהם של צוקו ואזולה, בנו הצעיר של שליט האש אזולון, ואחיו של אירו, בעלה של אורסה ושליט אומת האש. אוזאי התעלל בצוקו בילדותו, ותמיד העדיף את בתו אזולה. הוא הנבל הראשי בסדרה, על אף שפניו לא נחשפות עד העונה השלישית. בסוף הסדרה הוא מכתיר את עצמו ל"מלך הפניקס", אנג נוטל ממנו את יכולת הכשפות וצוקו הופך להיות שליט האש במקומו שמבקר אותו בתא המאסר שלו ושואל איפה נמצאת אמו אך אוזאי לא עונה לו.
שליט האש אזולון (Fire Lord Azulon) (ווקר אדמיסטון) - הוא בנו של סוזין, אביהם של אוזאי ושל איירו. מצביא מוכשר שהיה אחראי לניצחונותיה הגדולים ביותר של אומת האש במלחמה, אך גם שליט אכזר וחסר רחמים שלא דאג אף לבני עמו. חיתן את בנו, אוזאי, עם אורסה, שהתגלתה מאוחר יותר כנכדתו של אווטאר רוקו. לבסוף הורעל על ידי אורסה כדי להבטיח את מקומו של אוזאי כיורשו, ושאוזאי לא יפגע בצוקו.
שליט האש סוזין (Fire Lord (Sozin (רון פרלמן) הוא שליט האש שגרם לפרוץ המלחמה. היה חברו הקרוב של אווטאר רוקו, אך נטש אותו למותו כשהבין שהאווטאר רק יפריע לו להגשים את תוכניותיו. לאחר מותו של רוקו, השתמש סוזין בכוחו של כוכב שביט שהעצים את יכולותיהם של כשפי האש, והשתמש בכוח זה כדי לגרום לפרוץ המלחמה.
 גנרל אִירוֹ (General Iroh)  (מאקו אייוומאטצ'ו/גרג בולדווין/דב רייזר - נודע גם בכינוי "דרקון המערב", הוא מאסטר כשפות אש ויורש העצר החוקי לשעבר. אירו הוא בנו הבכור של אזולון, שליט האש הקודם, שבתור גנרל אומת האש היה היחיד שהצליח לחדור ולהשתלט על בה־סינג־סה. במהלך המצור בנו היחיד של אירו, לו־טן, נפל. בעונה השנייה, מתגלה כי אירו חבר באגודה סודית בשם הלוטוס הלבן, ומנצל זאת כדי להיכנס לבה־סינג־סה כפליט יחד עם צוקו. שם, אירו מחליט לפתוח דף חדש ומתחיל לעבוד כחולט תה, לאחר הביקורות המצוינות של אנשי העיר הוא פותח בית תה משל עצמו. בסוף העונה, נכנס לכלא אומת האש על הפעולות הבוגדניות שלו. שם הוא מתאמן כל יום ומפתח מסת שרירים מרשימה; ביום ליקוי החמה, בו כשפי האש מאבדים את הכשפות שלהם, השתמש בעוצמתו הפיזית כדי לברוח מהכלא. ביום השביט של סוזין, הוא שחרר את בה־סינג־סה יחד עם שאר חברי האגודה הסודית ״הלוטוס הלבן״. אירו הוא אדם נדיב, חכם, הומוריסטי ולוקח את החיים בקלות. יש לו חיבה רבה לתה, אוכל, משחק האסטרטגיה פאי־שו ומוזיקה שמחה. אירו לעיתים קרובות מתנהג כנהנתן בכך שהוא מתרכז יותר בהנאות ובנופש מאשר בציד אחר האווטאר, דבר שלעיתים קרובות מתנגש במשימה של אחיינו צוקו.

 הנסיכה אָזוּלַה (Princess Azula) (גריי דליסל/רונה בקרמן) - אחותו הקטנה של צוקו, בת 14, נסיכת אומת האש ויורשת העצר השנייה לשלטון. מאז שנולדה, נחשבה אזולה לעילוי בכשפות אש ועל כן היא שולטת גם ביכולת הנדירה לכשפות ברק ושימוש באש כחולה מגיל צעיר. אזולה היא נערה מניפולטיבית, אינטליגנטית, שתלטנית ופרפקציוניסטית. לאחר שאוזאי שמע על פעולותיו של גנרל צאו בקוטב הצפוני ובגידתם של אירו וצוקו, הוא שלח את אזולה במטרה לכלוא את צוקו ואת אירו. לאורך כל העונה השנייה, השניים מנהלים חיים בממלכת האדמה במנוס מאזולה, שממשיכה לצוד אחריהם ואחרי האווטאר עם שתי חברותיה, מיי וטאי־לי. בסוף העונה השנייה, אזולה מצליחה להוביל הפיכה ולכבוש את בה־סינג־סה, באמצעות השתלטות על המשטרה החשאית של המקום, הדאי־לי. צוקו מצטרף אליה ועוזר לה במהפכה זו, שבמהלכה הרגו את האווטאר (שחזר לחיים). לאחר שצוקו יוצא כנגד אביו באמצע העונה השלישית, אזולה ממשיכה לנסות ולהביס את אחיה ואת האווטאר. אחרי שמיי וטאי־לי בוגדות בה ואומרות שהן לא מפחדות ממנה יותר, אזולה מתחילה להיכנס לשיגעון על גבול מחלת נפש. בפרקים האחרונים של הסדרה, אזולה נהיית פרנואידית וסכיזופרנית כשהיא מתכוננת להכתרה שלה כשליטת האש. היא מגרשת את כל משרתיה, גוזרת את שיערה והוזה את אמה האבודה במראה. לבסוף, צוקו מגיע לעצור את הכתרתה והיא מזמינה אותו לקרב אגני קאי שבסופו היא מובסת על ידי אחיה הבכור כשהיא בוכה ושואגת בהיסטריה. אחד הכותבים הראשיים של הסדרה, אהרון אהז, סיפר כי תוכננה עונה רביעית שבה אזולה "תגאל עצמה כמו צוקו" כשאחיה הגדול ישמש לה כמנטור, אך לבסוף הרעיון נזנח לאור הסרט איירבנדר עליו היוצרים החליטו להתרכז.

אחרים 

אדמירל צָאוֹ (Admiral Zhao) (ג'ייסון אייזקס/מיכה אוזין סליאן) - הוא נבל המשנה של העונה הראשונה, גנרל חמום מוח בצבא אומת האש שקודם לרמת אדמירל בתחילת פרק 13 של ספר המים. נלקח בידי רוח הים לאחר שנטל את חייה של תאומתה, רוח הלבנה. רק בסדרת ההמשך האגדה של קורה מתברר שהוא נלקח לכלא בעולם הרוחות לבני אדם, שם איבד את שפיותו.
 ג'ונג ג'ונג (Jeong Jeong) - הוא מאסטר בכשפות אש, היה גנרל גדול וידוע באומת האש לפני שעזב את הצבא והיה לראשון שעזב את הצבא ונשאר חי. ג'ונג ג'ונג היה המורה הראשון של אנג, אך לאחר שאנג שרף בטעות את קטרה, אנג סירב ללמוד כשפות אש לפרק זמן ארוך מאוד. ג'ונג ג'ונג חבר בלוטוס הלבן ויצא עם שאר חברי הארגון לשחרורה של בה סינג סה מאומת האש.
טאי־לי (Tai Li) (אוליביה האק/אורנה כץ) - היא חברתה הטובה של אזולה, בעלת יכולת מיוחדת לחסום צ'י, ובכך לבטל את השרירים ששולטים בתנועות החשובות בגוף לפרק זמן קצר. גמישה, זריזה מאוד ויכולה ללכת ולרוץ על חבל, בזכות התקופה שעבדה בקרקס. בעונה השלישית בגדה באזולה ובסוף הסדרה מצטרפת ללוחמות הקיושי.
מיי (Mai) (קריקט לייגי/דינה סנדרסון) - היא חברה של אזולה ובת זוגו של צוקו לסירוגין. היא נערה בת 17 המתמחת בלחימה עם פגיונות אותם משליכה אל עבר האויב. אחיה הקטן "טאם טאם" נלקח בטעות בידי החבורה ומוחזר על ידי אנג בסוף הפרק בעונה השנייה. בעונה השלישית בגדה באזולה בשביל להציל את צוקו.
הנסיכה אוּרסה (Princess Ursa) (ג'ן קון/אורנה כץ) - היא אמם של הנסיך צוקו, והנסיכה אזולה. רעייתו של אוזאי, שליט האש. דמות שלווה ועדינה, שהגנה על צוקו בילדותו מהצקותיה של אזולה ומפני אביו. מופיעה רק בפלאשבקים של צוקו. בעונה 3 מתגלה כי היא נכדתו של רוקו ושאוזאי גירש אותה מאומת האש. בסוף הסדרה לא ידוע מה קרה לה, וזה מתגלה רק בקומיקסים.
ג'ון (June) - היא מעין 'ציידת ראשים', היא אינה הורגת את המבוקשים אלא מביאה אותם ללקוחותיה. יש לה חיה עיוורת בשם שירשוּ, המסוגלת למצוא אנשים לפי הריח שלהם והכשה אחת ממנה מסוגלת לשתק למשך מספר שעות. היא לא לוקחת צד במלחמה ואין לה כללי מוסר. היא עובדת בשביל מי שמשלם.
 שַאיוּ (shayu) - אחד מחכמי האש החדשים.

נוודי האוויר
 ג'יאטסו/Gyatsu הוא כשף אוויר שהיה המאסטר של אנג. חברו הטוב ביותר של אנג בילדותו למרות גילו המתקדם, בנוסף, יש לו חוש הומור רב והוא אוהב לעשות שטויות. ג'יאטסו נרצח על ידי כשפי אש במהלך פלישת אומת האש למקדשי האוויר. היה חבר קרוב של אווטאר רוקו.

שבטי המים 

 אַקוֹדַה/Hakuda (אנדרה סוגליאצו) הוא אביהם של קטרה וסוקה, שעזב את השבט הדרומי כדי להילחם שנתיים לפני אירועי הסדרה. בעל קשר חזק עם סוקה, הוא ובנו תכננו את הפלישה לאומת האש ביום ליקוי החמה.
 הנסיכה יוּאֵה/Princess Yue (ג'ואנה בראדי/אורנה כץ) (עונה 1) היא בת הצ'יף של שבט המים הצפוני. כשרק נולדה, היא ניצלה ממוות בזכות רוח הלבנה שנתנה לה חלק מרוחה. כשהחבורה הגיעה לקוטב הצפוני, סוקה התאהב בה והיא בו, אך הסתבר שהיא מאורסת. לאחר שרוח הלבנה נרצחה בידי צאו, יואה הקריבה את עצמה ובכך החזירה לרוח הלבנה את טובתה. החל מהעונה השנייה, לאחר שהיא הפכה לרוח הלבנה, סוקה עדיין מתגעגע אליה וחושב עלייה פעמים רבות.
 קַאיה/Kaya (נורית בנאי קורן) היא אימם של קטרה וסוקה. נרצחה בפלישת אומת האש לשבט המים הדרומי כשטענה שהיא כשפת המים של השבט (כדי להגן על קטרה, כשפת המים האמיתית), אירוע טראומתי שהשפיע על קטרה רבות ובתם של אנג וקטרה נקראת על שמה.
 הַמַה/Hama (אורלי קטן) היא כשפית מים משבט המים הדרומי שנשבתה בצעירותה על ידי אומת האש. בשבי, היא למדה איך לשלוט במים שבתוך דמם של יצורים חיים, יכולת שעזרה לה להשתחרר. כשפות הדם היא אלמנט מפתח בסדרת ההמשך.
 פַאקוּ/Pakku הוא כשף מים משבט המים הצפוני. אחד המאסטרים הגדולים בסדרה. הוביל את מתקפת הנגד מול אדמירל צאו שפלש לשבט המים הצפוני והיה חלק חשוב בנוסף לאנג ואירו בניצחון השבט. כמו כן, פקו הוא חבר בארגון הלוטוס הלבן והוא הוביל את הפלישה לשחרור בה סינג סה מאומת האש ביום כוכב השביט יחד עם אירו, מאסטר פיאנזאו, בומי, וג'ונג ג'ונג. פקו היה אמור להיות במקור בעלה של קנה (סבתם של סוקה וקטרה), אך קנה מעולם לא באמת אהבה אותו והסיבה האמיתית לכך שהם היו זוג הייתה בעקבות שידוך כפוי (כחלק ממסורת של שבט המים הצפוני). בעקבות כך, קנה עזבה לקוטב הדרומי, שם נשארה בשארית ימי חייה. בסוף הסדרה, פקו וקאנה התחתנו מחדש, ופאקו עוזב לקוטב הדרומי עם כשפי מים מהקוטב הצפוני במטרה לשקם את השבט.

ממלכת האדמה 
 המלך בּוּמי (King Bumi) (אנדרה סוליוזו/גיורא קנת/אלי לולאי) - הוא מלך העיר אומשו, אחת מהערים המרכזיות של ממלכת האדמה, וכשף אדמה רב עוצמה. בומי היה חבר טוב של אנג לפני שקפא בקרחון, ואישיותו מאופיינת בתור "גאון משוגע". חבר במסדר הלוטוס הלבן והשתתף בשחרור העיר בה-סינג-סה ובנם הבכור של אנג וקטרה נקרא על שמו. בומי הוא גם כשף מינרלים וכשף עצמות כפי שהוצג בפרק על העיר אומש.
 מלך האדמה קוּאי (EarthKing Kuei) (דן תורן) - הוא המלך של בירת ממלכת האדמה בה־סינג־סה.
 לוֹנְג־פֶנְג/Long Fang (קלנסי בראון/שלום שמואלוב) הוא אחד מנבלי הסדרה, יועצו של מלך האדמה ומנהיג משטרה חשאית בשם הדאי־לי. במקביל, מתברר שהוא למעשה זה שמחליט ולוקח את רוב ההחלטות הצבאיות החיצוניות החשובות ולא מלך האדמה. מתברר שהוא מי שעומד מאחורי כל הדברים המסתוריים והמשונים שקורים בתוך בה סינג סה.

אווטארים 
אווטאר רוֹקוּ/Avatar Roku (מדובב על ידי ג'יימס גארט/עמי מנדלמן) - הוא האווטאר הקודם לאנג מאומת האש. רוקו היה החבר הכי טוב של שליט האש סוזין בצעירותם, אך מאוחר יותר התרחק ממנו כשסוזין החל בתוכניותיו להשתלט על העולם. מת על ידי הר געש לאחר שסוזין בגד בו, הוא גם סבא של צוקו מצד אימו.
אווטאר קִיוֹשִי/Avatar Kyoshi - היא האווטאר הקודמת לרוקו מממלכת האדמה ומייסדת ארגון לוחמות הקיושי. אחרי שצ'ין הגדול ניסה לכבוש את כל ממלכת האדמה, היא קרעה את האדמה בין היישוב שלה לשאר הממלכה והפכה אותו לאי, ובכך היא כמעט הרגה את צ׳ין הגדול. ואז המקום בו עמד צ׳ין הגדול נשבר ונפל יחד איתו ורק אז הוא נהרג. בפרק האבוד של אווטאר: כשף האוויר האחרון, קיושי גילתה לאנג שבנוסף ללוחמות קיושי, היא גם ייסדה את ארגון הדַיי-לִי.
 אווטאר קוֹרוּק/Avatar Kuruk - האווטאר הקודם לקיושי. במקור כשף מים. הדבר היחיד שמסופר עליו בסדרה הוא שהרוח קו גנב לאהובתו את הפנים.
 אווטאר יַאנְגְ־צֶ'ן/Avatar Yangchen - האווטאר הקודמת לקורוק ובמקור כשפית אוויר, כמו אנג. נודעת בזכות זה שהיא עשתה שלום רב בתקופתה.
 אווטאר סַזטוּ/Avatar Szeto - האווטאר הקודם ליאנג-צ'ן. כשף אש, נראה פעם אחת בחיזיון של אנג שבו הוא גורם להתפרצות של לבה מארבעה הרי געש בו זמנית כשהוא במצב אווטאר.
 אווטאר סאלאי -האווטאר הקודם לסזטו
 אווטאר וואן- האווטאר הראשון (האגדה של קורה)

חיות 
 אַפָּה/Appa (די בראדלי בייקר) הוא הביזון המעופף של אנג. הוא בעל 5 קיבות, 6 רגליים וזנב של בונה. הוא משמש לאורך הסדרה ככלי התחבורה העיקרי של החבורה ברחבי העולם. אפה הוקפא יחד עם אנג במשך 100 שנים והיה הביזון המעופף המבוית האחרון בעולם. כשאפה נאבד אנו מגלים עד כמה הוא באמת היה חשוב לאנג, ועד כמה הקשר הרוחני שלהם חזק, אפה יותר מסתם חיית מחמד, הוא חבר נאמן.
 מוֹמוֹ/Momo הוא למור עטלף /למור מעופף לבן. החבורה מצאה אותו במקדש האוויר הדרומי שהיה המקום בו אנג גדל, הוא גם הלמור היחיד שנשאר. חיית המחמד של אנג.
פאנג/Fang הוא הדרקון המכוון של אווטאר רוקו, שעזר לאנג למצוא את רוחו של אווטאר רוקו. נהרג עם אווטאר רוקו בהתפרצות הר געש כאשר הגן עליו.
 צב אריה ענק  - בסוף הסדרה אנג לא רוצה להתעמת עם שליט האש ולהרוג אותו כי זה נוגד את עקרונותיו כנווד אוויר. הוא בורח ומתעורר על צב אריה ענק שמגלה לו כיצד לקחת את הכשפות באמצעות כשפות אנרגיה (ב"האגדה של קורה" נודע שישנם עוד צבי אריה).
 בּוֹסְקוֹ/Bosko - דוב המחמד של מלך האדמה קווי.
פְלוֹפְּסִי/Flopsee - חיית המחמד של בומי, מלך אומשו
שִׁירְשׁוּ/shirshu - חיית המחמד של ג'ון ציידת הראשים. חיה עיוורת בעלת חוש ריח מפותח במיוחד, והלשון שלו מנטרלת את תנועת האדם

רוחות 
הֶיי־בַיי/Hay-Bay – רוח יער חזקה במיוחד שפגעה בכפר אחד אחרי שאומת האש הרסה את היער המקודש לה. כשאשר היא רגועה, מתגלית בצורת דוב פנדה ענק.
הגברת הצבועה/The painted lady – רוח בדמות אישה העוזרת לכפר דייגים שאנג וחבורתו נתקלים בו בדרך. ידוע כמרפאת חולים ומגנת הכפר. מתגלה בפני קטרה ומודה לה לאחר שזאת העמידה פנים שהיא הרוח ובעזרת חבריה הצילה את הכפר.
קוֹ גנב הפרצופים/Ko stealer of faces – רוח חרק עתיקה שגונבת פרצופי אנשים כשהם מביעים רגשות בפניה. אווטאר קורוק משבט המים רצה להרוג את קו לאחר שגנב את פרצופה של אהובתו.
וואן־שי־טונג/Wan Shi Tong – רוח ינשוף יודע־כל. בספרייתו ניתן למצוא ספרי ידע וחוכמה מכל העולם. וואן־שי־טונג מאמין כי בני אדם הם רודפי בצע וכוח ומסיבה זו הוא מתנגד לכניסתם של בני אדם אל הספרייה שלו.
 רוחות הים והלבנה – שתיים מהרוחות העתיקות ביותר בעולם. כמו יין-יאנג, רוחות אלה מאזנות אחת השנייה כמו שהירח יוצרת גאות ושפל בים. כשפי המים הראשונים למדו לכשף בכך שחיקו את הירח. הן בחרו עוד בראשית הימים לעבור לעולם בני האדם באופן קבוע בצורת שני דגים בצבעי יין-ויאנג הנעים במעגל אחד האחרי השני בבריכת מים מקודשת בקוטב הצפוני. הנסיכה יואה משבט המים הצפוני היא חלק מרוח הלבנה.

ראו גם 
 האגדה של קורה - דמויות

הערות שוליים 

אווטאר (סדרת טלוויזיה)
רשימות של דמויות טלוויזיוניות